|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *H, h***  Písanie – **veľké písané *H,* malé písané *h*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Hudobná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *H* v reči  a.2) Určiť hlásku *H* na začiatku a vo vnútri slova  b.1) Čítať všetky tvary písmen *H, h*  b.2) Čítaťslabiky a slová vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *H, h*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k riešeniu problémov |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *H* v reči *(1. úroveň – zapamätanie)* 2. sluchovo určiťpozíciu hlásky *H* na začiatku a vo vnútri slova *(2. úroveň – porozumenie)* 3. určiť grafickú podobu písmena *H (1. úroveň – zapamätanie)* 4. čítať všetky tvary písmena *H (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. zostaviť obrázkovú osnovu príbehu *(2. úroveň – porozumenie)* 7. písať správne veľké písané *H (1. úroveň – zapamätanie)* 8. rozprávať o tom, ako rieši problémy *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS povie žiakom, že si dnes opäť predstavia novú rodinku písmen. Rodinka patrí k obrázku hrušky. Poprosí žiakov, aby mu o hruške zaspievali pieseň (napr. Spadla hruška zelená). |
| 3. expozičná časť | * Vyvodenie tvarov písmena *H* na nápovednej tabuli      * Šlabikár, strana 2, vyvodenie všetkých tvarov písmena *H*      * Šlabikár, strana 2   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 10´ | Žiakom ukážeme nápovedný obrázok hrušky na nápovednej tabuli. Žiaci určia a pomenujú prvú hlásku v názve obrázka.  Na nápovednej tabuli s písmenom *H* predstavíme rodinku písmena *H: veľké* *tlačené H, malé tlačené h, veľké písané H, malé písané h*.  Spoločne so žiakmi opakujeme názvy písmen. Rodinku písmena *H* žiaci môžu predstaviť aj HUPSOVI.  Potom si žiaci otvoria šlabikár na strane 2, pomenujú nápovedný obrázok a prečítajú všetky tvary písmena *H* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *H* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hoci v slovenčine existujú slová, v ktorých sa písmeno *H* píše na konci, no pri výslovnosti na konci slova nepočujeme hlásku *H*, lebo sa mení na inú hlásku (napr. sneh – snech, obsah – obsach, batoh – batoch).  Keďže vyvodzovacie obrázky nám pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou *H* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno H/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *H* na začiatku alebo vo vnútri slova.  Žiakom povieme, aby sa postupne postavili a povedali slovo s hláskou *H* na začiatku slova. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom „dostanú na koniec“, začnú tvoriť slová s hláskou *H* vo vnútri slova, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačná báseň *HUPS a hračky*   + počúvanie básne o HUPSOVI   + rozhovor o prečítanom      * Šlabikár, strana 2   + úloha na porozumenie textu   + zostavenie obrázkovej osnovy príbehu | 10´ | So žiakmi sa presunieme do zadnej časti triedy (mimo lavíc). Prečítame báseň. Je o HUPSOVI, ktorý ako skoro všetky deti zaspáva večer s hračkami. Má ich však v posteli príliš veľa a opäť rieši problém radikálne – hádže hračky na zem. No bez hračiek zaspať nevie, tak ich pozbiera, uloží na posteľ a potom pokojne zaspí.  HUPS sa spýta žiakov, či aj oni zaspávajú s hračkami. Potom sa spoločne rozprávame o zaspávaní s hračkami, poriadku a spôsobe riešenia problémov. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno H/strana 2, úloha .*  Žiaci opíšu, čo vidia na jednotlivých obrázkoch ilustrácie. Rozhodnú, ktorú časť textu jednotlivé obrázky znázorňujú. Potom ich spoločne očíslujú podľa postupnosti deja v básni. Vytvorí sa tak obrázková osnova, ktorá im pomôže pri reprodukcii deja.  Žiakov upozorníme na písmená v texte, ktoré sú napísané svetlejšou farbou. Sú to písmená, ktoré sa žiaci doteraz v tomto šlabikári neučili. Postupné ubúdanie svetlejších (neznámych) písmen v texte má motivovať žiakov pokúsiť sa samostatne prečítať aj text určený na počúvanie. |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 2   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *H* v záložkách pod sebou. Žiaci prečítajú všetky tvary písmena *H* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *H*, *MMD/Nácvičné obdobie/písmeno H/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *H* vystretou rukou vo vzduchu spolu s animáciou.  Žiaci nacvičujú písanie veľkého písaného *H* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 2   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 2   + písanie tvarov písmena *H*do riadkov | 10´ | Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *H,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *H*. Cieľom tejto úlohy je utvrdiť si správnu grafickú podobu veľkého písaného *H*. Žiakov priebežne kontrolujeme.  Žiaci obtiahnu veľký tvar písmena *H* v prvom riadku, môžu písať ceruzkou alebo farbičkami. Dbáme na správne držanie ceruzky.  Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Pri sebahodnotení sa žiaci môžu zamerať na dodržiavanie správnej šírky písmena. Žiaci môžu zakrúžkovať hnedou farbičkou v každom riadku dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *H* a rukou vo vzduchu napíšu tvar veľkého písaného *H.* |
|  | **2. hodina** |  |  |
| 1. úvodná časť | * Rozcvičenie očí, cvičenie na sústredenie pozornosti žiakov | 3´ | Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Písanie, 4. zošit, strana 3   + písanie slabík | 10´ | Žiaci napíšu vystretou rukou vo vzduchu tvar veľkého písaného *H*.  Potom predpíšeme na tabuľu slabiky s písmenom *H*, žiakov upozorníme na pripojenie písmen. Najskôr si nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu. Žiakov upozorníme, že plôška je užšia ako v predchádzajúcich zošitoch.  Cieľom je zmena činnosti a uvoľnenie zápästia. |
| 3. fixačná časť | * Šlabikár, strana 2   + čítanie slov s novým písmenom      * Didaktická hra *Bystré očká* * Písanie, 4. zošit, strana 3   + písanie slabík a slova | 30´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý riadok rovnomerným pomalším a plynulým tempom. Potom čítajú spoločne jednotlivé rady - každý rad jeden stĺpec slov. Môžu sa tiež zahrať na „hadíka“ pri čítaní – každý žiak prečíta jedno slovo v riadku, čítajúceho však neurčuje učiteľ, ale čítajú v poradí, tak ako sedia za sebou v lavici (ako hadík). Pri tomto spôsobe čítania je výhodné, keď sedia v lavici.  Pri riešení úlohy môžeme použiť *MMD/Nácvičné obdobie/písmeno H/Práca so šlabikárom/str. 2, NOVÉ SLOVÁ.*  Opis hry je v metodických komentároch. Dôvodom jej zaradenia je precvičenie orientácie v texte. Žiaci pracujú stále s tými istými slovami v šlabikári. Návrhy zadaní: *Bystré očká má ten, kto prvý nájde v riadku s červeným trojuholníčkom slabiku hy.* (Odpoveď: Slabika *hy* je vo štvrtom stĺpci riadku s červeným trojuholníčkom.)  *Bystré očká má ten, kto prvý nájde v riadku so žltým trojuholníčkom slovo husi.* (Odpoveď: Slovo *husi* je v druhom stĺpci riadku so žltým trojuholníčkom.)  Žiaci napíšu vystretou rukou vo vzduchu tvar veľkého písaného *H*.  Potom predpíšeme na tabuľu slabiky s písmenom *H* a slovo *Havo* (meno psíka), žiakov upozorníme na pripojenie písmen. Najskôr si nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Pri sebahodnotení sa žiaci môžu zamerať na dodržiavanie správnych rozstupov písmen v slabikách a slove.  Žiaci môžu zakrúžkovať hnedou farbičkou v každom riadku dve slabiky, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu povedať slová, ktoré si pamätajú z nácviku techniky čítania slov s písmenom *H*. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *H, h***  Písanie – **veľké písané *H,* malé písané *h*** | |
| **Prierezové témy** | Regionálna výchova a tradičná ľudová kultúra  Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *H* v reči  b.1) Čítať všetky tvary písmen *H, h*  b.2) Čítaťslabiky a slová vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *H, h*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k domácim zvieratám |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, kartičky s písmenami tvoriacimi slová, obrázky a slová, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *H* v reči *(1. úroveň – zapamätanie)* 2. sluchovo určiťpozíciu hlásky *H* na začiatku a vo vnútri slova *(2. úroveň – porozumenie)* 3. priradiť slovo k obrázku *(2. úroveň – porozumenie)* 4. čítať slová a vety s novým písmenom *(1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. písať správne malé písané *h (1. úroveň – zapamätanie)* 7. komunikovať o domácich zvieratách *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že v školskej knižnici našiel knižku o domácich zvieratách. Videl v nej obrázok detí, ktoré sa boli pozrieť na malý hospodársky dvor plný zvierat. Podobný obrázok našiel aj v šlabikári. Je zvedavý, čo s ním budú prváci robiť. |
| 3. expozičná časť | * Šlabikár, strana 3, úlohy 1 a 2   + identifikovanie hlásky *H* v reči | 8´ | Žiaci najskôr opíšu, čo vidia na obrázku. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.). Potom im prečítame zadanie. Žiaci prečítajú slová (citoslovcia) v bublinách. Povedia, čomu sa asi smiali deti na obrázku a čo im mohla povedať pani učiteľka. V krátkom riadenom rozhovore sa môžeme spýtať žiakov, či poznajú domáce zvieratá a či  by sa vedeli o ne starať, ak by mali možnosť.  HUPS sa môže spýtať žiakov, či vedia dopísať do bublín slová, ktoré vyjadrujú zvuky zvierat na obrázku. Zvuk, ktorý vydáva kozička, kuriatka a sova žiaci vedia písať z prípravného obdobia. Zvuk koňa môže byť vyjadrený slovom *IHIHÍ*.  Žiakov pochválime za samostatnú prácu. |
| 4. fixačná časť | * Šlabikár, strana 3, úlohy 3 a 4      * Didaktická hra *Dážď z písmen* * Priraďovanie slov k obrázkom | 12´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami napísanými po jednotlivých písmenách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď. Žiaci z nich skladajú slová. Ak nemáme slovo pre každého žiaka, môžu pracovať vo dvojiciach.  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *páv, pes, misa, sova, váha, hus, husi, ujo, púpava, osa, mapa...*).  **Tretia skupina** pracuje v lavici. Žiaci samostatne riešia úlohy 3 a 4 v šlabikári.  Po splnení úlohy na stanovišti sa každý žiak individuálne presunie na iné stanovište riešiť ďalšiu úlohu. Postupne tak každý žiak splní všetky tri zadania. Prácu žiakov priebežne kontrolujeme a chválime ich za samostatnosť.  Pri kontrole riešenia úlohy môžeme použiť *MMD/Nácvičné obdobie/písmeno H/Práca so šlabikárom/str. 3, úloha 3, 4.* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 4   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *H* v záložkách pod sebou. Žiaci prečítajú všetky tvary písmena *H* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *h*, *MMD/Nácvičné obdobie/písmeno H/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *h* vystretou rukou vo vzduchu spolu s animáciou.  Žiaci nacvičujú písanie malého písaného *h* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 4   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 4   + písanie tvarov písmena *h*do riadkov | 10´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *h,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *h*. Cieľom tejto úlohy je utvrdiť si správnu grafickú podobu malého písaného *h*. Žiakov priebežne kontrolujeme.  Žiaci obtiahnu veľký tvar písmena *h* v prvom riadku, môžu písať ceruzkou alebo farbičkami.  Upozorníme ich na šípky a bodky – správny smer a rozstupy písmen pri písaní. Slabiky *hi, hí* si môžu nacvičiť do cvičného zošita.    Pri sebahodnotení sa žiaci môžu zamerať na správny sklon písmen. Žiaci môžu zakrúžkovať hnedou farbičkou dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, čo nové sa na hodine dozvedelia rukou vo vzduchu napíšu tvar malého písaného *h.* |
|  | **2. hodina** |  |  |
| 1. úvodná časť | * Rozcvičenie očí, cvičenie na sústredenie pozornosti žiakov | 3´ | Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. fixačná časť, čítanie | * Šlabikár, strana 3, úloha 5   + čítanie krátkych viet | 15´ | Žiaci čítajú text najskôr spoločne rovnomerným pomalším a plynulým tempom. Potom čítajú po jednej vete v skupinkách alebo individuálne.  Text je určený na nácvik techniky čítania, preto môžeme čítať zábavnejším spôsobom, napr. všetky párne riadky žiaci čítajú v stoji, párne riadky čítajú dievčatá, nepárne chlapci, pri slove s písmenom *H* tlesknú... Dôležité je, aby žiaci čítali text viackrát bez toho, aby sa ho naučili naspamäť.  Po nácviku čítania žiaci HUPSOVI pohybom znázornia poslednú vetu. |
| 3. fixačná časť, písanie | * Písanie, 4. zošit, strana 5   + písanie slabík      * Didaktická hra *Telefón* * Písanie, 4. zošit, strana 5   + písanie slov | 25´ | Žiaci napíšu vystretou rukou vo vzduchu tvar malého písaného *h*.  Potom predpíšeme na tabuľu slabiky s písmenom *h*, žiakov upozorníme na pripojenie písmen v slabike *oh*. Najskôr si nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Opis hry je v metodických komentároch. Dôvodom zaradenia didaktickej hry je opakovanie čítania slov. V hre môžeme použiť kartičky so slovami z predchádzajúcich hodín.  Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete.  Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Pri sebahodnotení sa žiaci môžu zamerať na dodržiavanie správnej výšky písmen v slove.  Žiaci môžu zakrúžkovať hnedou farbičkou v každom riadku slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu individuálne povedať, čo sa im podľa nich na hodine vydarilo a v čom sa chcú zlepšiť. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *H, h***  Písanie – **veľké písané *H,* malé písané *h*** | |
| **Prierezové témy** | Regionálna výchova a tradičná ľudová kultúra  Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *H, h*  b.2) Písať správne slová a vety vytvorené z daných písmen |
| afektívny | c.4) Spolupracovať pri získavaní informácií |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, Pracovný zošit k HUPSOVMU šlabikáru LIPKA, kartičky s vetami napísanými po jednotlivých slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová s rovnakým slovotvorným základom *(1. úroveň – zapamätanie)* 2. určiť rovnakú časť príbuzných slov *(2. úroveň – porozumenie)* 3. čítať opytovaciu vetu so správnou intonáciou *(1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. písať tlačené tvary písmen *H, h (1. úroveň – zapamätanie)* 6. písať správne vety o obrázku  *(3. úroveň – aplikácia)* 7. rozprávať o tom, ako môže získať informácie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Tichá*   + opakovanie čítania slov   + opakovanie pojmov slovo a veta | 5´ | Didaktickú hru poznajú žiaci z predchádzajúcich hodín. Dôvodom jej zaradenia je opakovanie čítania slov a opakovanie pojmov slovo a veta.  Použijeme kartičky so slovami z minulých hodín. Napr. ak ukážeme žiakom slovo *husi*, môžeme sa spýtať: *Sú to domáce zvieratá?* Žiaci kývaním hlavy odpovedia *áno*. Potom slovo spoločne prečítajú. Ak ukážeme žiakom slovo *váhy*, môžeme sa spýtať: *Počujeme toto slovo vo vete Mamička si kúpila novú misu?* Žiaci kývaním hlavy odpovedia *nie*. |
| 3. expozičná časť | * Šlabikár, strana 4, úloha 6   + určovanie rovnakej časti príbuzných slov      * Didaktická hra *Bystré ušká* | 10´ | HUPS môže povedať žiakom, že skúšal čítať slová v prvej hruške a prišiel na to, že sú rovnaké. Rozmýšľa, prečo má čítať stále to isté slovo.  Žiaci by mu mali odpovedať, ale najskôr aj oni musia prečítať slová, aby poznali správnu odpoveď. Mali by prísť na to, že prvé slovo *peha* je „skryté“ v ďalších dvoch slovách v prvej hruške. Slová sa preto podobajú, ale nie sú rovnaké.  Žiakov rozdelíme do troch skupín a každá „preskúma“ jednu z nasledujúcich hrušiek so slovami. Ostatným žiakom potom jeden žiak z každej skupiny povie, ktorá časť slova je rovnaká a spoločne ju zakrúžkujú vo svojich šlabikároch.  Žiakov pochválime za samostatnú prácu.  Pri kontrole riešenia úlohy môžeme použiť *MMD/Nácvičné obdobie/písmeno H/Práca so šlabikárom/str. 4, úloha 6.*  Didaktickú hru poznajú žiaci z predchádzajúcich hodín. Dôvodom jej zaradenia je okamžité spätná väzba na to, či žiaci vedia sluchovo rozlíšiť slová s rovnakým slovotvorným základom.  Žiaci sa postavia vedľa lavice a počúvajú dvojice slov. Pri dvojici, ktorá má časť slova rovnakú, tlesknú. Napr. *strom* – *stromový, dom* – *domček, cesta* – *ulica, auto* – *autobus, more* – *jazero...* |
| 4. fixačná časť | * Šlabikár, strana 4, úloha 7   + čítanie opytovacích viet      * Didaktická hra *Drep* – *skok* * Šlabikár, strana 4, písanie tlačených písmen | 25´ | HUPS môže povedať žiakom, že raz, keď bol sám doma, prichádzali mu na rozum všelijaké otázky, chcel sa všeličo dozvedieť, ale nemal mu kto odpovedať. Išiel preto von za svojimi škriatkovskými kamarátmi a myslel si, že mu na jeho otázky odpovedia. Tí sa mu však začali smiať, že sa ich pýta na nezmysly, ktoré ich nezaujímajú. HUPS sa chce preto spýtať prvákov, koho sa oni pýtajú, keď sa chcú niečo dozvedieť.  V krátkom riadenom rozhovore žiaci rozprávajú o tom, s kým sa rozprávajú, keď sa chcú niečo zaujímavé dozvedieť. Vysvetlíme im, že nie na všetky otázky sa dá nájsť odpoveď.  Potom žiaci čítajú text v úlohe 7. Upozorníme ich na melódiu reči pri otázkach v texte. Po prečítaní otázok žiaci povedia, na ktoré z nich by vedeli odpovedať, a pokúsia sa odpovede sformulovať. Pri tvorení odpovedí dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Skôr než žiaci začnú riešiť úlohu b), zahráme sa s nimi didaktickú hru.    Didaktickú hru žiaci poznajú z predchádzajúcich hodín. Dôvodom jej zaradenia je určenie slov, ktoré boli a neboli v texte úlohy 7.  Žiaci stoja vedľa svojej lavice. Ak povieme slovo, ktoré nebolo v texte, vyskočia, ak slovo bolo v texte, spravia drep. Napr. *pehy, váha, váhy, hus, otec, mama...*  Potom žiakom vysvetlíme spôsob riešenia úlohy b), pretože takýto typ úlohy riešia prvýkrát. Úlohu riešia spoločne. Upozorníme ich, že je jedno, akým typom písma je slovo napísané (aby si nemysleli, že písané slová nemôžu porovnávať s tlačenými slovami).  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno H/Pracovný list písmeno H, Pracovný list písmeno h.*  Pri riešení úlohy môžeme použiť *MMD/Nácvičné obdobie/písmeno H/Práca so šlabikárom/tlačené h, H.*  Keď žiaci dopíšu tvary tlačených písmen, vysvetlíme im nový typ HUPSOVEJ úlohy. Slová napíšu samostatne. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 5. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu vystretou rukou vo vzduchu napísať tlačené tvary písmena *H*. |
|  | **2. hodina** |  |  |
| 1. úvodná časť | * Rozcvičenie očí, cvičenie na sústredenie pozornosti žiakov | 3´ | Ako zrakovú rozcvičku môžeme použiť interaktívne cvičenie *Čo pribudlo, čo ubudlo* na MMD. |
| 2. expozičná časť | * Pracovný zošit, strana 16, čítanie o zvieratách      * Pracovný zošit, strana 16, úloha 1      * Pracovný zošit, strana 16, úloha 2 | 15´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *H*. Potom im prečítame informáciu o hlavani. Žiaci môžu povedať svoje skúsenosti s týmto zvieraťom (rozprávka, film, zoo, knihy...). Upozorníme ich na zvýraznené písmená v jej názve, ktoré už vedia prečítať.    Podobnú úlohu žiaci riešili už v prípravnom období, preto by nemali mať problém zorientovať sa v nej. Môžu pracovať tak, že vždy jeden žiak (vyberieme ho na základe vopred dohodnutých kritérií, napr. správne vyznačil rovnakú časť slov v hruškách...) povie farbu, ktorou budú vyfarbovať, a tvar písmena, ktoré budú vyfarbovať, napr. *Veľké tlačené H vyfarbíme zelenou farbou.*  Potom žiaci pracujú samostatne. Pri kontrole riešenia môžu spočítať písmená s rovnakým tvarom.  HUPS môže povedať žiakom, že im vygumoval z pracovných zošitov zvieratká, ktoré boli pri bublinách. Je mu to však ľúto a prosí ich, aby si zvieratká dokreslili. Žiaci si potichu prečítajú slová v bublinách a povedia, aké zvieratká budú dokresľovať. Aby nemali strach, že nezvládnu kreslenie, na tabuľu načrtneme jednoduché tvary psa, sovy a kuriatka. |
| 3. fixačná časť | * Didaktická hra *Živé vety*        * Pracovný zošit, strana 16, úloha 3      * Pracovný zošit, strana 16, úloha 4 | 25´ | Dôvodom zaradenia hry je precvičenie tvorenia viet z daných slov.  Žiakom rozdáme kartičky so slovami tvoriacimi farebné vety (máme ich z predchádzajúcich hodín, môžeme pridať vety s písmenom *H*). Každý prečíta svoje slovo. Potom povieme, aby k tabuli prišla „hnedá veta“. Prídu žiaci, ktorí majú slovo napísané hnedou farbou. Postavia sa pred tabuľu tak, aby vytvorili vetu. Pripomenieme im, že každá veta sa začína veľkým písmenom a končí bodkou alebo otáznikom. Vety by mali byť najviac päťslovné, aby sa žiaci vedeli správne zoradiť.  Žiaci najskôr opíšu HUPSOVI, čo vidia na obrázku. Potom prečítajú slová v rámikoch a pokúsia sa sformulovať zadanie úlohy bez toho, aby sme im niečo naznačili. Mali by prísť na to, že budú tvoriť vety o obrázku.  Úlohu žiaci riešia spoločne, vety píšu aj na tabuľu.  Úlohu žiaci vypracujú samostatne.  Pri sebahodnotení sa žiaci môžu zamerať na správne vyfarbenie tvarov písmena *H* v prvej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o hlavani. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *L, l***  Písanie – **veľké písané *L,* malé písané *l*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *L* v reči  a.2) Určiť hlásku *L* na začiatku, vo vnútri a na konci slova  a.3) Vyhľadať rýmy  b.1) Čítať všetky tvary písmen *L, l*  b.2) Čítaťslabiky a slová vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *L, l*  c.2) Písať správne slabiky a slová vytvorené z daných písmen |
| afektívny | d.4) Vyjadriť svoj vzťah k riešeniu problémov |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *L* v reči *(1. úroveň – zapamätanie)* 2. sluchovo určiťpozíciu hlásky *L* na začiatku, vo vnútri a na konci slova *(2. úroveň – porozumenie)* 3. určiť v básni o HUPSOVI slová, ktoré sa rýmujú *(2. úroveň – porozumenie)* 4. určiť grafickú podobu písmen *L (1. úroveň – zapamätanie)* 5. čítať všetky tvary písmena *L (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. rozprávať príbeh podľa obrázkovej osnovy príbehu *(3. úroveň – aplikácia)* 8. písať správne veľké písané *L (1. úroveň – zapamätanie)* 9. rozprávať o tom, ako rieši problémy *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS je zvedavý, akú novú rodinku písmen predstavíme žiakom. Dopočul sa, že je to písmeno, ktoré je na začiatku slova loď. Žiaci určia písmeno. |
| 3. expozičná časť | * Vyvodenie tvarov písmena *L* na nápovednej tabuli      * Šlabikár, strana 5, vyvodenie všetkých tvarov písmena *L*      * Šlabikár, strana 5   + práca s vyvodzovacími obrázkami      * Didaktická hra *Vláčik*   + tvorenie slov s novou hláskou | 8´ | Žiakom ukážeme nápovedný obrázok lode na nápovednej tabuli. Žiaci určia a pomenujú prvú hlásku v názve obrázka.  Na nápovednej tabuli s písmenom *L* predstavíme rodinku písmena *L: veľké* *tlačené L, malé tlačené l, veľké písané L, malé písané l*.  Spoločne so žiakmi opakujeme názvy písmen. Rodinku písmena *L* žiaci môžu predstaviť aj HUPSOVI.  Žiaci si otvoria šlabikár na strane 5, pomenujú nápovedný obrázok a prečítajú všetky tvary písmena *L* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *L* v slovách. Žiaci môžu hovoriť ďalšie slová s hláskou *L* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno L/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *L* na začiatku slova, vo vnútri slova alebo na konci slova. Všetci žiaci sa postavia a postupne hovoria slová s novou hláskou. Ten, kto povie správne slovo, si sadne a pocestuje do Krajiny múdrych detí (lavice „tvoria“ vláčik, ktorý tam žiakov zavezie). |
| 4. fixačná časť | * Motivačná báseň *HUPS a lep*   + počúvanie básne o HUPSOVI   + rozhovor o prečítanom texte      * Šlabikár, strana 5   + úloha na porozumenie textu   + hľadanie rýmov | 10´ | So žiakmi sa presunieme do zadnej časti triedy (mimo lavíc). Prečítame báseň. Je o tom, ako HUPS neopatrne pracoval s lepidlom. Tak ako aj všetci žiaci, aj HUPS niekedy pracuje tak, že si postup presne nepremyslí, urobí chybu, pomýli sa. HUPS veľmi často rieši problémy nepremyslene. V tomto prípade HUPS len plánuje, ako sa lepu pomstí. Žiaci potom prerozprávajú príbeh z básne.  Pri opise ilustrácie k textu žiaci prídu na to, že obrázky sú zoradené správne a pomôžu im pri reprodukcii.  V krátkom riadenom rozhovore sa môžeme spýtať žiakov, ako pracujú oni s lepom na výtvarnej výchove, či zažili niekedy to, čo sa stalo HUPSOVI.  Žiaci môžu navrhnúť HUPSOVI, ako má problém vyriešiť, prípadne ako mu v budúcnosti predísť. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Báseň prečítame ešte raz tak, že zvýrazňujeme posledné slová veršov. Žiaci určujú slová, ktoré sa rýmujú.  Pri riešení úlohy môžeme použiť *MMD/Nácvičné obdobie/písmeno L/strana 5, úloha .* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 6   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *L* v záložkách pod sebou. Žiaci prečítajú všetky tvary písmena *L* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *L*, *MMD/Nácvičné obdobie/písmeno L/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *L* vystretou rukou vo vzduchu spolu s animáciou.  Žiaci nacvičujú písanie veľkého písaného *L* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena. Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 6   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 6   + písanie tvarov písmena *L*do riadkov | 12´ | Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *L,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *L*. Cieľom tejto úlohy je utvrdiť si správnu grafickú podobu veľkého písaného *L*. Žiakov priebežne kontrolujeme.  Žiaci obtiahnu veľký tvar písmena *L* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Pri sebahodnotení sa žiaci môžu zamerať na dodržiavanie správnej šírky písmena. Žiaci môžu zakrúžkovať žltou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *L* a rukou vo vzduchu napíšu tvar veľkého písaného *L.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Eva pomáha mame. Umývame sivé misy. Maja je sama. Ema a Ivo sa smejú. Iva je pehavá. Husi sa umyjú a pijú. Husi sú v ovse. Majo, Iva, mama a ujo Samo sú v háji. Majú psa Hava. Havo hopsá. So psom hopsá aj Majo.*). |
| 2. expozičná časť | * Písanie, 4. zošit, strana 7   + písanie slabík a slova | 13´ | Žiaci napíšu vystretou rukou vo vzduchu tvar veľkého písaného *L*.  Potom predpíšeme na tabuľu slabiky s písmenom *L*, žiakov upozorníme na pripojenie písmen. V slove *Lea* spoločne spočítame písmená a žiaci vysvetlia, prečo v ňom píšeme veľké začiatočné písmeno (s menami sa stretli už v prvej časti šlabikára).  Žiaci si najskôr nacvičia písanie slabík a slova v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ŽLTÁ* napísané na farbičke. Žiaci vyfarbia žltou farbou plôšku, ktorá predeľuje stranu. Opäť ich upozorníme, že plôška je užšia ako v predchádzajúcich zošitoch.  Cieľom je zmena činnosti a uvoľnenie zápästia. |
| 3. fixačná časť | * Šlabikár, strana 5   + čítanie slov s novým písmenom      * Didaktická hra *Hádankostroj* * Písanie, 4. zošit, strana 7   + písanie slov a vety | 30´ | So žiakmi sa môžeme presunúť do zadnej časti triedy (mimo lavíc), šlabikáre majú so sebou. Najskôr spoločne prečítajú každý riadok rovnomerným pomalším a plynulým tempom. Potom čítajú vo dvojiciach slová v stĺpcoch. Opäť čítajú všetci slabiky a slová v riadkoch, ale tak, že každú druhú slabiku alebo slovo prečítajú potichu. Dôležité je, aby mali žiaci rovnaké tempo čítania a „nestratili“ sa v texte.  Pri riešení úlohy môžeme použiť *MMD/Nácvičné obdobie/písmeno L/Práca so šlabikárom/str. 5, NOVÉ SLOVÁ.*  Dôvodom zaradenia hry je precvičenie logického myslenia a vyjadrovania žiakov, čítanie slov a orientácia v texte. Pri hre žiaci pracujú so slovami z predchádzajúcej úlohy. Jeden žiak bude tvoriť hádanku, ostatní hľadajú správne riešenie v slovách v úlohe. Napr. *Je to vec.* *HUPS v básničke tomu sľubuje pomstu. Slovo je v prvom stĺpci.* Odpoveď: *lep*. *Je to vec, potrebujú to hudobníci. Slovo je v riadku so zeleným trojuholníkom.* Odpoveď: *husle*. Rozsah slov, medzi ktorými žiaci hľadajú odpoveď, môžeme rozšíriť na niekoľko stĺpcov alebo riadkov naraz.  Žiaci napíšu vystretou rukou vo vzduchu tvar veľkého písaného *L*.  Potom predpíšeme na tabuľu slová a vetu podľa predpisového zošita. Najskôr si žiaci nacvičia písanie v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Pri sebahodnotení sa žiaci môžu zamerať na dodržiavanie správnych rozstupov slov vo vete.  Žiaci môžu zakrúžkovať žltou farbičkou dve slová, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Žiaci môžu zopakovať rady, ktoré dávali HUPSOVI na prácu s lepom.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *L, l***  Písanie – **veľké písané *L,* malé písané *l*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *L, l*  a.2) Čítaťslabiky a slová vytvorené z daných písmen  a.3) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *L, l*  b.2) Písať správne slová a vety vytvorené z daných písmen |
| afektívny | c.4) Vyjadriť svoj vzťah k životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, kartičky so slovami *malý, malá, malé,* obrázky a slová, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. priradiť správne slovné spojenie prídavného a podstatného mena *(2. úroveň – porozumenie)* 2. čítať slová a vety s novým písmenom *(1. úroveň – zapamätanie)* 3. čítať slová a vety napísané písaným písmom *(1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. písať správne malé písané *l (1. úroveň – zapamätanie)* 6. komunikovať o vode, jej šetrení a ochrane *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Tichá*      * Šlabikár, strana 6, úloha 1   + priradenie správneho tvaru prídavného mena k podstatnému menu | 10´ | Didaktickú hru poznajú žiaci z predchádzajúcich hodín. Dôvodom jej zaradenia je pripraviť žiakov na priradenie správneho tvaru prídavného mena k podstatnému menu. Žiakom ukážeme postupne na kartičkách slová *malý, malá, malé*. Najskôr ich spoločne nahlas prečítajú, potom sa začneme hrať. Napríklad: ukážeme kartičku so slovom *malý* a spýtame sa: *Môže byť taký dom?* Žiaci kývaním hlavy odpovedia *áno*. Potom prečítajú slovo a povedia celé slovné spojenie *malý dom*. To isté slovo ukážeme ešte raz a spýtame sa: *Môže byť taká knižka?* Žiaci kývaním hlavy odpovedia *nie*. Spýtame sa *prečo*, žiaci by mali vysloviť celé slovné spojenie *malý knižka* a povedať, že v slovenčine tak nerozprávame. Postupne takto prejdeme všetky tri slová na kartičkách.  HUPS povie žiakom, že sa už plavil na lodi, ale vôbec nevie, prečo sú na obrázku napísané slová. Žiaci by mu mali vysvetliť (na základe predchádzajúcej činnosti na hodine), že budú spájať slová s obrázkami.  Najskôr spoločne pomenujú obrázky, ktoré sú na trupe lode, prečítajú slová a potom pracujú samostatne. Prácu kontrolujú spoločne. Pri každom správne priradenom slovnom spojení dajú k obrázku (fajku). Môžu si svoju samostatnú prácu vyhodnotiť známkou, ktorú však napíšu inou farbou, ako píše učiteľ (kvôli objektivite a správnosti hodnotenia).  Pri riešení úlohy môžeme použiť *MMD/Nácvičné obdobie/písmeno L/Práca so šlabikárom/str. 6, úloha 1.* |
| 3. fixačná časť | * Šlabikár, strana 6, úloha 2   + čítanie viet   + úloha na porozumenie textu      * Didaktická hra *Detektív* | 12´ | So žiakmi sa najskôr porozprávame o tom, či sa radi kúpu na kúpaliskách či priehradách. V krátkom riadenom rozhovore sa rozprávame o tom, ako treba šetriť vodou, chrániť ju.  Potom žiaci spoločne čítajú text rovnomerným pomalším a plynulým tempom. Text je určený najmä na nácvik techniky čítania, preto sa so žiakmi nerozprávame o jeho obsahu. Čítanie niekoľkokrát opakujeme, žiaci čítajú v skupinkách i jednotlivo. Úlohu b) žiaci riešia až po didaktickej hre.  Opis didaktickej hry je v metodických komentároch. Dôvodom jej zaradenia je precvičiť porozumenie obsahu jednotlivých viet a orientáciu v texte. Môžeme sa spýtať: *Čo robí Pavol? Čo robia Pavol a Slávo? Čo robí pes?...*  Po skončení didaktickej hry žiaci samostatne vypracujú úlohu b) na porozumenie textu (*Pes veselo hopsá. Aj pes pláva. Aj pes loví.*). |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 8   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *l* v záložkách pod sebou. Žiaci prečítajú všetky tvary písmena *l* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *l*, *MMD/Nácvičné obdobie/písmeno L/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *l* vystretou rukou vo vzduchu spolu s animáciou.  Žiaci nacvičujú písanie malého písaného *l* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 8   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 8   + písanie tvarov písmena *l*do riadkov | 10´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *l,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *l*. Cieľom tejto úlohy je utvrdiť si správnu grafickú podobu malého písaného *l*. Žiakov priebežne kontrolujeme.  Žiaci obtiahnu veľký tvar písmena *l* v prvom riadku, môžu písať ceruzkou alebo farbičkami.  Upozorníme ich na šípky a bodky – správny smer a rozstupy písmen pri písaní.    Pri sebahodnotení sa žiaci môžu zamerať na správne prekríženie čiar v strede písmena. Žiaci môžu zakrúžkovať žltou farbičkou dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, čo nové sa na hodine dozvedelia rukou vo vzduchu napíšu tvar malého písaného *l.* |
|  | **2. hodina** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 5. |
| 2. expozičná časť | * Písanie, 4. zošit, strana 9   + písanie slov      * Priraďovanie dvojíc prídavné meno a obrázok | 15´ | Žiaci napíšu vystretou rukou vo vzduchu malé písané *l*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie. Spoločne prečítame slovo *ŽLTÁ* napísané na farbičke. Žiaci vyfarbia žltou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Na magnetickú tabuľu pripneme ľubovoľné obrázky a kartičky so slovami s prídavnými menami, ktoré sme použili na predchádzajúcej hodine. Žiaci čiarami priradia správne prídavné meno k obrázku, napr. *malý motýľ, malé auto, malá miska...* |
| 3. fixačná časť | * Šlabikár, strana 6, úloha 3      * Šlabikár, strana 6, úloha 4   + čítanie textu napísaného písaným písmom      * Didaktická hra *Drep – skok* * Písanie, 4. zošit, strana 9   + písanie slov | 25´ | HUPS môže vysvetliť žiakom, že podobnú úlohu, ako riešili spoločne na magnetickej tabuli, budú riešiť samostatne v šlabikári. Ako pomôcka pre žiakov, ktorí by riešenie nezvládli samostatne, môžu byť slová napísané na magnetickej tabuli alebo v predchádzajúcej úlohe v šlabikári.  Samostatnú prácu žiakov pochválime.  Písaný text žiaci čítajú spoločne rovnomerným pomalším a plynulým tempom. Text je určený najmä na nácvik techniky čítania, preto sa so žiakmi nerozprávame o jeho obsahu. Čítanie niekoľkokrát opakujeme, žiaci čítajú v skupinkách i jednotlivo.  Úlohu b) vypracuje každý žiak samostatne. Na spodnú časť strany pod text môžu napísať počet zakrúžkovaných písmen.  Pri riešení úlohy môžeme použiť *MMD/Nácvičné obdobie/písmeno L/Práca so šlabikárom/str. 6, úloha 4.*  Dôvodom zaradenia didaktickej hry je zmena činnosti a precvičenie pamäti žiakov. Ak povieme slovo, ktoré bolo v texte (úloha 4), žiaci vyskočia, ak povieme slovo, ktoré v texte nebolo, spravia drep. Napríklad: *vlasy –* skok, *auto –* drep.  Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete.  Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Pri sebahodnotení sa žiaci môžu zamerať na dodržiavanie správnej výšky písmena *l* v slove.  Žiaci môžu zakrúžkovať žltou farbičkou v každom riadku slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu individuálne povedať, čo sa im podľa nich na hodine vydarilo a v čom sa chcú zlepšiť. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *L, l***  Písanie – **veľké písané *L,* malé písané *l*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Telesná výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *L, l*  b.2) Písať správne slová a vety vytvorené z daných písmen |
| afektívny | c.4) Vyjadriť svoj vzťah k športovaniu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, kartičky so slovami napísanými po jednotlivých písmenách, obrázky znázorňujúce známe slová, slová napísané na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová s rovnakým slovotvorným základom *(1. úroveň – zapamätanie)* 2. určiť rovnakú časť príbuzných slov *(2. úroveň – porozumenie)* 3. čítať krátke vety *(1. úroveň – zapamätanie)* 4. priradiť vetu k obrázku *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať tlačené tvary písmen *L, l (1. úroveň – zapamätanie)* 7. písať správne vety o obrázku *(3. úroveň – aplikácia)* 8. rozprávať o svojom vzťahu k športu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + práca skupín na stanovištiach | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami napísanými po jednotlivých písmenách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú slová. Ak nemáme slovo pre každého žiaka, môžu pracovať vo dvojiciach.  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *váha, hus, husi, husle, ujo, lampa, lep, lev, les, púpava, veslo, osa, mapa...*).  **Tretia skupina** pracuje v laviciach spolu s učiteľom. Žiaci čítajú texty zo šlabikára, strana 6.  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 3. fixačná časť | * Šlabikár, strana 7, úloha 5   + určovanie rovnakej časti príbuzných slov      * Šlabikár, strana 7, úloha 6 a)   + čítanie krátkych viet      * Šlabikár, strana 7, písanie tlačených písmen | 25´ | Skôr než začneme riešiť úlohu v šlabikári, môžeme sa žiakov spýtať na to, či radi športujú a aké športy sa im páčia. Tiež sa spýtame, či už vedia plávať a poznajú veslovanie. Potom začnú pracovať s úlohou v šlabikári.  HUPS môže povedať žiakom, že skúšal čítať slová v prvej nádobe na lep a prišiel na to, že slová sa podobajú. Pamätá si to z podobnej úlohy so slovami v hruškách. Žiaci najskôr spoločne prečítajú všetky tri skupiny slov. Potom žiakov rozdelíme do troch skupín a každá „preskúma“ jednu skupinu slov napísanú na nádobe na lep – zakrúžkujú časť slova, ktorá sa vždy opakuje. V poslednej skupine slov prvé slovo netvorí rovnakú časť nasledujúcich, ako to bolo v prvých dvoch skupinách slov.  Po ukončení samostatnej práce v skupinách jeden žiak z každej skupiny povie, ktorá časť slova je rovnaká a spoločne ju zakrúžkujú vo svojich šlabikároch.  Žiakov pochválime za samostatnú prácu.  Žiaci môžu vytvoriť dvojice slov, ktoré majú rovnaký slovotvorný základ – slová sa „podobajú“.  HUPS môže povedať žiakom, že sa raz chcel učiť veslovať, ale bol veľmi neopatrný, keď niesol veslo k vode a zlomil ho skôr, než sa stihol naučiť veslovať. Musel ho potom lepiť. Lenže sa mu to nedarilo, preto sa chce poradiť s prvákmi, ako má veslo zlepiť.  Aby mohli žiaci odpovedať HUPSOVI, musia si najskôr prečítať príbeh v šlabikári. Čítajú spoločne rovnomerným pomalším a plynulým tempom.  Po prečítaní textu by mali žiaci povedať HUPSOVI, že sa mu nedarilo preto, lebo bol pri lepení neopatrný a správal sa nepremyslene. Preto sa mu nepodarilo prácu úspešne dokončiť. Opäť môžu poradiť HUPSOVI, ako by mal situáciu vyriešiť a pochváliť ho za to, že pri neúspechu (polepil si vlasy) nereagoval unáhlene a nepremyslene.  Pri opätovnom čítaní textu môžeme využiť rolové čítanie. Vety, ktoré vyjadrujú, čo si HUPS myslel (vety napísané kurzívou) a priamu reč HUPSA môžu čítať určení žiaci. Posledné dva riadky textu potom prečítajú ešte raz tak, že slová čítajú po slabikách. Samostatne ich potom vyznačia v texte.  Môžeme zaradiť krátku didaktickú hru *Drep – skok*, aby žiaci zmenili činnosť a precvičili si pamäť – určujú slová, ktoré boli (drep) alebo neboli (skok) v texte.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno L/Pracovný list písmeno L, Pracovný list písmeno l.*  Pri riešení úlohy môžeme použiť *MMD/Nácvičné obdobie/písmeno L/Práca so šlabikárom/tlačené l, L.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu vystretou rukou vo vzduchu napísať tlačené tvary písmena *L*. |
|  | **2. hodina** |  |  |
| 1. úvodná časť | * Didaktická hra *Tichá* | 3´ | Dôvodom zaradenia hry je opakovanie čítania známych slov. Žiakom ukazujeme postupne slová napísané na kartičkách, žiaci slovo potichu prečítajú a kývaním hlavy odpovedia na otázku (napr. na kartičke je slovo *vlasy,* žiakov sa môžeme spýtať: *Majú to zvieratá?* Žiaci odpovedia kývaním hlavy *nie* – nepovedia nahlas žiadne slovo, preto názov hry *Tichá*.) |
| 2. opakovanie | * Šlabikár, strana 7, úloha 6 a)   + práca s textom | 10´ | Žiaci môžu spoločne prečítať text. Potom budú čítať potichu a krúžkovať v texte slová: všetky slová *HUPS* zakrúžkujú červenou farbou, všetky slová *veslo* zakrúžkujú hnedou farbou, všetky slová *lep* zakrúžkujú modrou farbou. Aby žiaci správne riešili úlohu, napíšeme slová na tabuľu takou farbou, ktorou ich majú krúžkovať v texte. Pri kontrole riešenia žiaci môžu povedať počet jednotlivých zakrúžkovaných slov (*HUPS* – 4-krát, *veslo* – 3-krát, *lep* – 2-krát). |
| 3. fixačná časť | * Šlabikár, strana 7, úloha 6 b)   + riešenie úlohy na porozumenie textu      * Pracovný zošit, strana 17, čítanie o zvieratách      * Pracovný zošit, strana 17, úloha 1      * Pracovný zošit, strana 17, úloha 2      * Didaktická hra *Dážď zo slov* * Pracovný zošit, strana 17, úloha 3      * Pracovný zošit, strana 16, úloha 4 | 30´ | Žiaci najskôr opíšu všetky tri obrázky, na ktorých sú znázornené niektoré situácie opísané v texte. Potom spoločne prečítajú 3 vety v úlohe b).  Určia, ktorý obrázok je najvhodnejší k prvej vete, a krúžok v obrázku zafarbia žltou farbou (tretí obrázok), potom k ďalším dvom vetám. Svoje rozhodnutie zdôvodnia. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *L*. Potom im prečítame informáciu o lamantínovi. Žiaci môžu povedať svoje skúsenosti s týmto zvieraťom (rozprávka, film, zoo, knihy...). Upozorníme ich na zvýraznené písmená v jeho názve, ktoré už vedia prečítať.  Podobnú úlohu žiaci riešili na strane 13, preto by nemali mať problém zorientovať sa v nej. Môžu pracovať tak, že vždy jeden žiak (vyberieme ho na základe vopred dohodnutých kritérií) povie farbu, ktorou budú vyfarbovať všetky tvary mien na kartičkách*.* Potom žiaci pracujú samostatne.  Žiakov rozdelíme na tri skupiny. Každá skupina bude pozorovať jeden z troch obrázkov v úlohe a určí slovo, ktoré treba doplniť do vety.  Potom vyzveme jedného žiaka z každej skupiny, aby povedal riešenie úlohy (*láme, lepí, vesluje*). Slová do viet žiaci píšu samostatne. Upozorníme ich, že v doplnených slovách nepoužijú písmeno *y*.  Prácu žiakov priebežne kontrolujeme.  Dôvodom zaradenia hry je precvičenie tvorenia slov z daných písmen.  Máme pripravené kartičky so slovami napísanými po jednotlivých písmenách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď. Žiaci z nich skladajú slová. Ak nemáme slovo pre každého žiaka, môžu pracovať vo dvojiciach.  HUPS môže povedať žiakom, že pavúčiky im pripravili zábavnú úlohu s písmenami a slovami. Podobnú úlohu riešili v prvej časti šlabikára na strane 79.  Žiaci najskôr prečítajú všetky písmená v prvej tabuľke. Potom dopĺňajú písmená do okienok podľa čísel. Pri kontrole riešenia úlohy môžeme použiť vzorové riešenia úloh z pracovného zošita, ktoré nájdeme na http://www.aitec.sk/materialy-lipka.  Úlohu žiaci vypracujú samostatne.  Pri sebahodnotení sa žiaci môžu zamerať na správne skladanie slov v tretej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o lamantínovi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *K, k***  Písanie – **veľké písané *K,* malé písané *k*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *K* v reči  a.2) Určiť hlásku *K* na začiatku, vo vnútri a na konci slova  b.1) Čítať všetky tvary písmen *K, k*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *K, k*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoj vzťah k domácim prácam |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *K* v reči *(1. úroveň – zapamätanie)* 2. sluchovo určiťpozíciu hlásky *K* na začiatku, vo vnútri a na konci slova *(2. úroveň – porozumenie)* 3. určiť grafickú podobu písmen *K (1. úroveň – zapamätanie)* 4. čítať všetky tvary písmena *K (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. rozprávať príbeh podľa série obrázkov *(3. úroveň – aplikácia)* 7. písať správne veľké písané *K (1. úroveň – zapamätanie)* 8. rozprávať o tom, prečo je dôležité doma pomáhať rodičom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa dnes dozvedia o tom, ako raz doma pomáhal a chcel upiecť koláč. Aby si prváci vedeli prečítať, čo všetko na pečenie potreboval, musia sa najskôr naučiť nové písmeno a celú jeho „rodinku“. Je to písmeno, ktoré je na začiatku slova koláč, ale aj kladivo. Žiaci určia písmeno. |
| 3. expozičná časť | * Vyvodenie tvarov písmena *K* na nápovednej tabuli      * Šlabikár, strana 8, vyvodenie všetkých tvarov písmena *K*      * Šlabikár, strana 8   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 8´ | Žiakom ukážeme nápovedný obrázok kladiva na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *K* predstavíme rodinku písmena *K: veľké* *tlačené K, malé tlačené k, veľké písané K, malé písané k*.  Spoločne so žiakmi opakujeme názvy písmen. Rodinku písmena *K* žiaci môžu predstaviť aj HUPSOVI.  Žiaci si otvoria šlabikár na strane 8, pomenujú nápovedný obrázok a prečítajú všetky tvary písmena *K* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *K* v slovách. Žiaci môžu hovoriť ďalšie slová s hláskou *K* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno K/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *K* na začiatku, vo vnútri slova alebo na konci slova.  Žiakom povieme, aby sa postupne postavili a povedali slovo s hláskou *K* na začiatku slova. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom „dostanú na koniec“, začnú tvoriť slová s hláskou *K* vo vnútri slova, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Komiks *Upiecť koláč, to je hračka*   + rozprávanie príbehu podľa série obrázkov | 10´ | So žiakmi sa presunieme do zadnej časti triedy (mimo lavíc).  Najskôr sa ich môžeme spýtať, či niekedy doma pomáhali rodičom (niekomu inému) v kuchyni pri varení alebo pečení. Krátky riadený rozhovor smerujeme k tomu, aby žiaci povedali, či je dôležité, aby si doma všetci navzájom pomáhali.  Potom im povieme, že aj HUPS sa snažil pomáhať – chcel upiecť koláč. Ako to celé dopadlo, je nakreslené v komikse.  Žiaci najskôr samostatne pozorujú sériu obrázkov v komikse. (HUPS pri príprave koláča použil veľké množstvo kvásku a cesto začalo príliš kysnúť. HUPS sa zľakol, čo spôsobil.) Potom sa pokúsia povedať príbeh. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno K/strana 8, úloha* *.* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 10   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *K* v záložkách pod sebou. Žiaci prečítajú všetky tvary písmena *K* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *K*, *MMD/Nácvičné obdobie/písmeno K/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *K* vystretou rukou vo vzduchu spolu s animáciou.  Žiaci nacvičujú písanie veľkého písaného *K* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena. Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 10   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 10   + písanie tvarov písmena *K*do riadkov | 10´ | Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *K,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *K*. Cieľom tejto úlohy je utvrdiť si správnu grafickú podobu veľkého písaného *K*. Žiakov priebežne kontrolujeme.  Žiaci obtiahnu veľký tvar písmena *K* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Pri sebahodnotení sa žiaci môžu zamerať na dodržiavanie správnej výšky písmena. Žiaci môžu zakrúžkovať červenou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *K* a rukou vo vzduchu napíšu tvar veľkého písaného *K.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Malá Hela je milá. Má plavé vlasy. Pomaly pohla hlavou. Malý Julo je smelý. Lapil osu. Spolu pomáhali ujovi Slávovi. Umyli misy a malú lampu. Máme malého psa. Voláme ho Havo. Ujo Julo je veselý. Pavol písal mame. Ujo Milo vysypal popol.*). |
| 2. expozičná časť | * Písanie, 4. zošit, strana 11   + písanie slabík a slov | 10´ | Žiaci napíšu vystretou rukou vo vzduchu tvar veľkého písaného *K*.  Potom predpíšeme na tabuľu slabiky a slová s písmenom *K*, žiakov upozorníme na pripojenie písmen. Žiaci si zopakujú, že v menách píšeme veľké začiatočné písmeno.  Žiaci si najskôr nacvičia písanie slabík a slov v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 3. fixačná časť | * Šlabikár, strana 8   + úloha na porozumenie textu * Šlabikár, strana 8   + čítanie slov s novým písmenom      * Didaktická hra *Drep – skok* * Písanie, 4. zošit, strana 11   + písanie slabík, slov a vety | 30´ | So žiakmi sa môžeme presunúť do zadnej časti triedy (mimo lavíc), šlabikáre a ceruzku majú so sebou.  Žiaci znova porozprávajú príbeh podľa série obrázkov. Potom im HUPS môže povedať, že obrázky 1 a 3 sú veľmi podobné, lebo HUPS pridával ešte raz všetky suroviny do cesta, aby ich mal viac, no nie sú celkom rovnaké. HUPS je zvedavý, či žiaci nájdu rozdiely v týchto obrázkoch (správne riešenie je v metodických komentároch, str.\*\*\*).  Žiaci najskôr môžu spoločne prečítať každý riadok rovnomerným pomalším a plynulým tempom. Potom môžu čítať vo dvojiciach. Opäť čítajú všetci slabiky a slová, ale tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Pri riešení úlohy môžeme použiť *MMD/Nácvičné obdobie/písmeno K/Práca so šlabikárom/str. 8, NOVÉ SLOVÁ.*  Didaktickú hru poznajú žiaci z predchádzajúcich hodín. Dôvodom jej zaradenia je pohybová aktivita a opakovanie fonematického uvedomenia novej hlásky v slove. Ak žiaci počujú v slove hlásku *K*, spravia drep, ak nie, tak vyskočia.  Žiaci napíšu vystretou rukou vo vzduchu tvar veľkého písaného *K.*  Potom predpíšeme na tabuľu slabiky, slová a vetu podľa predpisového zošita. Najskôr si žiaci nacvičia písanie v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Pri sebahodnotení sa žiaci môžu zamerať na dodržiavanie správnych rozstupov slov vo vete.  Žiaci môžu zakrúžkovať červenou farbičkou dve slová, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Žiaci môžu povedať niekoľko mien, ktoré sa začínajú hláskou *K*.  Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *K, k***  Písanie – **veľké písané *K,* malé písané *k*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *K* v slovách  b.1) Čítať všetky tvary písmen *K, k*  b.2) Čítaťslová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *K, k*  c.2) Písať správne slová a vety vytvorené z daných písmen |
| afektívny | d.3) Vyjadriť svoj vzťah k životnému prostrediu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, obrázky (slová, v ktorých je i nie je hláska *K*), multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. rozlíšiť slová, ktoré majú význam *(3. úroveň – aplikácia)* 3. určiť pravdivý a nepravdivý výrok podľa textu *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať správne malé písané *k (1. úroveň – zapamätanie)* 6. komunikovať o rastlinách a zvieratách a obrázku *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Detektív* * Šlabikár, strana 9, úloha 1   + rozlíšenie slov, ktoré majú význam | 10´ | Opis didaktickej hry je v metodických komentároch. Dôvodom jej zaradenia je precvičenie čítania viet a orientácia v texte.  Na tabuľu môžeme napísať vety: *Malý Ivko plakal. Ujo Kamil je silák. Majo si kúpil plavky. Ujo mal sivé sako. Mama má múku a olej.*  Každá veta by mala byť v samostatnom riadku a napísaná inou farbou.  Žiaci najskôr vety prečítajú. Potom sa hráme na detektívov.  HUPS môže povedať žiakom, že si všimol, že v úlohe 1 sú napísané slová, ktoré nevie prečítať a vôbec im nerozumie. Prosí prvákov o pomoc a vysvetlenie.  Žiaci spoločne prečítajú všetky slabiky i slová na kameňoch. Spýtame sa ich, či je na každom kameni napísané slovo. Predpokladáme, že odpovedia záporne. Vysvetlíme im, že slovo má význam a skupina hlások, ktorá nemá význam, nie je slovo.  Potom im vysvetlíme zadanie a prvé dva kamene vyriešime spoločne.  Upozorníme ich, aby farbením neprekryli slovo tak, že sa potom nebude dať prečítať. Ďalej pracujú žiaci samostatne. Pri kontrole samostatnej práce prečítajú vyfarbené kamene so slovami.  Pri riešení úlohy môžeme použiť *MMD/Nácvičné obdobie/písmeno K/Práca so šlabikárom/str. 9, úloha 1.* |
| 3. fixačná časť | * Šlabikár, strana 9, úloha 2 a), c)   + čítanie viet   + určovanie pravdivého a nepravdivého výroku podľa textu | 10´ | Žiaci čítajú text, ktorý je určený na precvičenie techniky čítania i porozumenie textu. Vety môžu čítať spoločne, v skupinkách, jednotlivo. Môžu čítať tak, že povedia jedno slovo nahlas, druhé šeptom... Osobitnú pozornosť venujeme správnemu čítaniu tvarov čísla dva (Majú aj *dve* lupy a *dva* vaky.).  Po prečítaní textu žiaci odpovedajú na otázky týkajúce sa informácií, ktoré sú v texte priamo uvedené. Môžeme ku každej vete formulovať 1-2 otázky (napr. Samko je veselý. *Aký je Samko? Kto je veselý?*).  Potom žiaci prečítajú vety v úlohe c) a rozhodnú a podčiarknu vetu, ktorá je pravdivá (*Ivko má lupu a luk.*). |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 12   + rozcvičenie rúk   + ukážka správneho tvaru a postupu písania | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *k* v záložkách pod sebou. Žiaci prečítajú všetky tvary písmena *k* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *k*, *MMD/Nácvičné obdobie/písmeno K/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *k* vystretou rukou vo vzduchu spolu s animáciou.  Žiaci nacvičujú písanie malého písaného *k* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 12   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 12   + písanie tvarov písmena *k*do riadkov      * Písanie, 4. zošit, strana 13   + písanie slabík | 15´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *k,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *k*. Cieľom tejto úlohy je utvrdiť si správnu grafickú podobu malého písaného *k*. Žiakov priebežne kontrolujeme.  Žiaci obtiahnu veľký tvar písmena *k* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní.    Pri sebahodnotení sa žiaci môžu zamerať na správne napísanie malej slučky v písmene. Žiaci môžu zakrúžkovať červenou farbičkou dve písmená, ktoré sa im najviac vydarili.  Môžeme zaradiť krátku pohybovú aktivitu spojenú s rečňovankou.  Žiaci si písanie slabík nacvičia najskôr v cvičnom zošite, potom samostatne napíšu riadok do predpisového zošita. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia ľubovoľné slovo, ktoré má význam, a skupinu hlások, ktorá nie je slovom – nemá význam. Rukou vo vzduchu napíšu tvar malého písaného *k.* |
|  | **2. hodina, časť PÍSANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 8. |
| 2. fixačná časť | * Písanie, 4. zošit, strana 13   + písanie slov | 20´ | Žiaci napíšu vystretou rukou vo vzduchu tvar malého písaného *k*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Pri sebahodnotení sa žiaci môžu zamerať na písanie správneho tvaru písmena *k*. Môžu zakrúžkovať červenou farbičkou v každom riadku slovo, ktoré sa im najviac vydarilo. |
|  | **2. hodina, časť ČÍTANIE** |  |  |
| 3. fixačná časť | * Šlabikár, strana 9, úloha 2 b)      * Didaktická hra *Drep – skok*   + precvičenie fonematického uvedomenia hlásky v slovách znázornených obrázkami * Šlabikár, strana 9, úloha 3   + precvičenie fonematického uvedomenia hlásky v slovách znázornených obrázkami      * Šlabikár, strana 9, úloha 4   + čítanie viet | 20´ | Žiakom môžeme povedať, aby si pozorne prezreli ilustráciu vedľa textu o chlapcoch a povedali, čo majú v rukách. Potom spoločne prečítajú vety a určia mená chlapcov. Mená samostatne napíšu na linajky pod obrázok (*Samko, Ivko*).  Dôvodom zaradenia didaktickej hry je opakovanie fonematického uvedomovania hlásky *K* v slovách na obrázkoch. Žiakom postupne ukazujeme obrázky, oni každý obrázok najskôr pomenujú a potom spravia drep (ak v slove nie je hláska *K*) alebo skok (ak v slove je hláska *K*).  Rovnakú úlohu ako v didaktickej hre budú riešiť žiaci v šlabikári. Namiesto „skákania“ však budú obrázky vyfarbovať. Žiakom vysvetlíme zadanie, spoločne pomenujú obrázky, ale neurčia, v ktorom slove je *K*. Potom pracujú samostatne. Priebežne ich kontrolujeme.  Pri riešení úlohy môžeme použiť *MMD/Nácvičné obdobie/písmeno K/Práca so šlabikárom/str. 9, úloha 3.*  Text je určený na nácvik techniky čítania. Žiaci čítajú spoločne vety rovnomerným pomalším a plynulým tempom. Potom čítajú po jednej vete v skupinkách alebo individuálne.  Žiakov sa spýtame, ako sa volajú chlapci, o ktorých čítali (*Slávko a Julko*). Povieme im, aby skúsili povedať tieto mená bez hlásky *k* (*Slávo, Julo*).  Spýtame sa ich, ako sa zmenili mená chlapcov. Tiež sa môžeme spýtať, kedy by sme Slávka volali *Slávko* a kedy *Slávo*. |
| 4. záverečná časť | * Vyhodnotenie práce na hodine | 2´ | Žiakov pochválime za samostatnú prácu na hodine. Môžu individuálne povedať, čo sa im podľa nich na hodine vydarilo a v čom sa chcú zlepšiť. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *K, k***  Písanie – **veľké písané *K,* malé písané *k*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Telesná výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *K, k*  b.2) Písať správne slová a vety vytvorené z daných písmen |
| afektívny | c.4) Vyjadriť svoj vzťah k športovaniu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, vety na kartičkách napísané po slovách, obrázky (slová zložené zo známych písmen), multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať krátke vety *(1. úroveň – zapamätanie)* 2. vyhľadať informáciu priamo uvedenú v texte *(2. úroveň – porozumenie)* 3. písať slová znázornené na obrázku *(2. úroveň – porozumenie)* 4. reprodukovať text svojimi slovami *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať tlačené tvary písmen *K, k (1. úroveň – zapamätanie)* 7. rozprávať o svojom vzťahu k športu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Pracovný zošit, strana 18, čítanie o zvieratách      * Písanie slov znázornených na obrázkoch   + práca na magnetickej tabuli * Pracovný zošit, strana 18, úloha 1   + písanie slov znázornených na obrázkoch | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *K*. Potom im prečítame informáciu o koale. Žiaci môžu povedať svoje skúsenosti s týmto zvieraťom (rozprávka, film, zoo, knihy...). Upozorníme ich na zvýraznené písmená v názve, ktoré už vedia prečítať.  Na magnetickú tabuľu pripneme obrázky znázorňujúce slová, ktoré žiaci vedia napísať, napr. *koleso, hus, pes, veslo, puk, pavúk, váha, púpava, misa, husle, múka, kosa...* Žiaci dopíšu slovo k obrázku.  Žiaci najskôr pomenujú obrázky a vysvetlia HUPSOVI, čo budú v úlohe robiť. Potom samostatne dopíšu slová pod obrázky (môžu si pomôcť slovami napísanými na magnetickej tabuli) a dokreslia chýbajúce obrázky k slovám.  Samostatnú prácu žiakov priebežne hodnotíme a chválime. |
| 3. fixačná časť | * Šlabikár, strana 10, úloha 5   + čítanie krátkych viet      * Didaktická hra *Detektív*   + vyhľadávanie informácie priamo uvedenej v texte | 20´ | V krátkom riadenom rozhovore sa môžeme znova rozprávať o športoch, ktoré sa žiakom páčia. Zameriame sa na plávanie a plavenie sa na lodi alebo kajaku.  Text je zameraný na nácvik techniky čítania. Žiaci čítajú po jednej vete pomalším a plynulým tempom. Pri opakovanom čítaní môžu čítať dvojice alebo skupinky žiakov, tiež môžeme zaradiť čítanie niektorých viet šeptom.  Úlohu b) riešime po didaktickej hre.  Opis hry je v metodických komentároch. Dôvodom jej zaradenia je precvičenie porozumenia obsahu jednotlivých viet a orientácia v texte. Žiakov sa môžeme pýtať: *Čo majú mama a Majo? Čo kúpila mama Majovi? Aký je Majo? Aká je mama? Čo má mama? Čo robí Majo?...*  Po skončení didaktickej hry žiaci samostatne vyriešia úlohu b).  (*Majo je veselý. Majo je milý k mame.*) |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať, čo si zapamätali o koale. |
|  | **2. hodina** |  |  |
| 1. úvodná časť | * Didaktická hra *Bystré ušká* | 3´ | Dôvodom zaradenia hry je precvičenie určovania polohy danej hlásky v slove. Žiakom hovoríme slová s hláskou *K* a oni povedia, na ktorom mieste v slove sa hláska nachádza (na začiatku, vo vnútri alebo na konci slova). Kto odpovie správne, má bystré ušká. |
| 2. expozičná časť | * Šlabikár, strana 10, úloha 6   + reprodukovanie textu svojimi slovami      * Šlabikár, strana 10, písanie tlačených písmen | 20´ | HUPS môže povedať žiakom, že sa raz pokúšal upiecť si sám keksík. Ako to celé dopadlo, si prváci prečítajú v šlabikári.  Žiakom najskôr vysvetlíme, že v recepte na HUPSOV keksík sú napísané v jednom stĺpci potraviny, ktoré potreboval HUPS na pečenie. V druhom stĺpci je napísaný postup práce, ako ho odporúča HUPS.  Žiaci čítajú text po častiach. Čítajú spoločne rovnomerným pomalším a plynulým tempom. Po prečítaní textu ešte raz vymenujú potraviny, ktoré HUPS potreboval na pečenie a určia tú, ktorú HUPS vôbec nepoužil (*kakao)*. Potom žiaci prerozprávajú postup práce podľa HUPSA. Spýtame sa, či vedia, prečo HUPS nakoniec odporúča keksík kúpiť (predpokladaná odpoveď žiakov je, že podľa tohto postupu sa keksík nedá upiecť).  Pokúsia sa vysvetliť, čo znamená symbol ☺, zaradený na konci poslednej vety. Poslednú úlohu vypracujú samostatne (*keksík*). Slovo môžu odpísať z textu.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno K/Pracovný list písmeno K, Pracovný list písmeno k.*  Pri riešení úlohy môžeme použiť *MMD/Nácvičné obdobie/písmeno K/Práca so šlabikárom/tlačené k, K.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 3. fixačná časť | * Didaktická hra *Vety spia* * Písanie, 4. zošit, strana 18   + prepis viet napísaných tlačeným písmom      * + kreslenie obrázka – získanie informácií priamo uvedených v texte   + zábavná úloha      * Pracovný zošit, strana 18, úloha 2      * Pracovný zošit, strana 18, úloha 3 | 20´ | Opis hry je v metodických komentároch. Dôvodom jej zaradenia je precvičiť skladanie a čítanie viet. Môžeme použiť aj vety, ktoré žiaci čítali na predchádzajúcich hodinách z tabule: *Malý Ivko plakal. Ujo Kamil je silák. Majo si kúpil plavky. Samko mal sivé sako. Mama má múku a olej. Evka kúpila kamilky...*  Úloha je určená na samostatnú prácu, žiaci prepíšu tlačené vety písaným písmom.  Nakreslenie obrázka podľa obsahu viet môžeme zadať ako domácu úlohu.  HUPS môže povedať žiakom, že im pripravil zábavnú úlohu – skryl slovo medzi iné písmená. Vysvetlí im zadanie. Úlohu žiaci môžu vypracovať spoločne, pretože prvýkrát riešia úlohu takéhoto typu. Upozorníme ich, že riešenie napíšu tlačeným i písaným písmom.  Žiakov sa môžeme spýtať, či boli niekedy sami nakupovať v obchode a či si ich rodičia robia zoznam toho, čo chcú nakúpiť. Povieme im, že na obrázku je nakreslený dedkov nákup a ich úlohou je dopísať dedkov zoznam. Najskôr spoločne pomenujú potraviny na obrázku a prečítajú začiatok zoznamu. Potom dopíšu chýbajúce slová, môžu ich písať aj na tabuľu (*olej, kokos, maslo, mlieko, mak, kakao*).  Žiaci samostatne napíšu všetky tvary písmena *K*.  Pri sebahodnotení sa žiaci môžu zamerať na správne dokreslenie obrázkov k slovám v prvej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali z HUPSOVHO receptu na keksík. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *B, b***  Písanie – **veľké písané *B,* malé písané *b*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *B* v reči  a.2) Určiť hlásku *B* na začiatku a vo vnútri slova  b.1) Čítať všetky tvary písmen *B, b*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *B, b*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoje vnímanie strachu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, slová na kartičkách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *B* v reči *(1. úroveň – zapamätanie)* 2. sluchovo určiťpozíciu hlásky *B* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmena *B (1. úroveň – zapamätanie)* 4. vyhľadať v texte dané slová *(2. úroveň – porozumenie)* 5. čítať všetky tvary písmena *B (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať správne veľké písané *B (1. úroveň – zapamätanie)* 8. rozprávať o tom, čoho sa bojí, čoho nie a prečo *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa dnes dozvedia o tom, ako sa raz počas búrky bál bleskov, lebo si myslel, že mu poslali do izby bubáka – strašidlo. Najskôr sa však naučia poznať a čítať rodinku nového písmena, ktoré je na začiatku slova *bubák*.Žiaci určia písmeno. |
| 3. expozičná časť | * Vyvodenie tvarov písmena *B* na nápovednej tabuli      * Šlabikár, strana 11, vyvodenie všetkých tvarov písmena *B*      * Šlabikár, strana 11   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 8´ | Žiakom ukážeme nápovedný obrázok bránky na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *B* predstavíme rodinku písmena *B: veľké* *tlačené B, malé tlačené b, veľké písané B, malé písané b*.  Spoločne so žiakmi opakujeme názvy písmen. Rodinku písmena *B* žiaci môžu predstaviť aj HUPSOVI.  Potom si žiaci otvoria šlabikár na strane 11, pomenujú nápovedný obrázok a prečítajú všetky tvary písmena *B* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *B* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hoci v slovenčine existujú slová, v ktorých sa písmeno *B* píše na konci, no pri výslovnosti na konci slova nepočujeme hlásku *B*, lebo sa mení na inú hlásku (napr. zub –zup, hríb – hríp, jastrab – jastrap).  Keďže vyvodzovacie obrázky nám pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou *B* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno B/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *B* na začiatku alebo vo vnútri slova.  Žiakom povieme, aby sa postupne postavili a povedali slovo s hláskou *B* na začiatku alebo vo vnútri slova. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom „dostanú na koniec“, začnú opäť tvoriť slová s hláskou *B* na začiatku alebovo vnútri slova, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačná báseň *HUPS a bubák*   + počúvanie básne o HUPSOVI   + rozhovor o prečítanom texte      * Didaktická hra *Drep – skok* * Šlabikár, strana 11, úloha   + vyhľadanie daných slov v texte | 10´ | So žiakmi sa presunieme do zadnej časti triedy (mimo lavíc). Prečítame báseň. Je o HUPSOVI, ktorý sa v noci bál búrky a blýskania. Podobné obavy žiaci pravdepodobne sami zažili alebo zažívajú. Počúvanie príbehu im pomôže uvedomiť si, že strach je neopodstatnený. Osobitnú pozornosť treba venovať vysvetleniu významu slov *blesk*, *bubák*, *bezbranný* a *brieždenie*, ktoré sú pre porozumenie textu dôležité. V krátkom riadenom rozhovore žiaci povedia o tom, čoho sa boja a prečo. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Dôvodom zaradenia hry je určovanie slov, ktoré boli alebo neboli použité v texte básne. Ak povieme slovo, ktoré nebolo použité, žiaci vyskočia, ak slovo počuli v básni, spravia drep. Napríklad: *blesk, blysne, záhrada, brieždenie, večer, bubáka, bim-bam, bom...*  HUPS môže povedať žiakom, že pripravil pre prvákov úlohu podobnú hre, ktorú sa hrali pred chvíľou. Slová však nehovorí, ale sú napísané v šlabikári. Žiakom vysvetlí zadanie, spoločne určia slovo, ktoré sa v texte nenachádza, potom samostatne zakrúžkujú slovo *bom*. |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 14   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *B* v záložkách pod sebou. Žiaci prečítajú všetky tvary písmena *B* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *B*, *MMD/Nácvičné obdobie/písmeno B/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *B* vystretou rukou vo vzduchu spolu s animáciou.  Žiaci nacvičujú písanie veľkého písaného *B* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena. Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 14   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 14   + písanie tvarov písmena *B*do riadkov | 12´ | Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *B,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *B*. Cieľom tejto úlohy je utvrdiť si správnu grafickú podobu veľkého písaného *B*. Žiakov priebežne kontrolujeme.  Žiaci obtiahnu veľký tvar písmena *B* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Pri sebahodnotení sa žiaci môžu zamerať na dodržiavanie správneho sklonu písmena. Žiaci môžu zakrúžkovať modrou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *B* a rukou vo vzduchu napíšu tvar veľkého písaného *B.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Hela a Kamil kupujú. Kúpili mak, múku, kokos, kvások a olej. Kúpili aj kilo soli, hokejku a puk.*  *Hela si kúpila lak a malý lesk. Kamil si kúpil sivý opasok. Spolu kúpili aj umelú misku, jojo a lupu. Kamil sa smeje. Majú aj laso a pílku.*  *Pílka je malá a má silu. Kúpili aj kosu. Kamil kosou veselo pokosí lúku.*). |
| 2. expozičná časť | * Písanie, 4. zošit, strana 15   + písanie slabík | 10´ | Žiaci napíšu vystretou rukou vo vzduchu tvar veľkého písaného *B*.  Potom predpíšeme na tabuľu slabiky s písmenom *B*, žiakov upozorníme na pripojenie písmen. Žiaci si najskôr nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *MODRÁ* napísané na farbičke. Žiaci vyfarbia modrou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 3. fixačná časť | * Šlabikár, strana 11   + úloha na porozumenie textu      * Šlabikár, strana 11   + čítanie slov s novým písmenom      * Didaktická hra *Telefón* * Písanie, 4. zošit, strana 15   + písanie slabík a vety | 30´ | So žiakmi sa môžeme presunúť do zadnej časti triedy (mimo lavíc), šlabikáre a farbičky majú so sebou.  Žiaci zopakujú, čo vyľakalo HUPSA. Prezrú si obrázok a určia, čo na obrázku znázorňuje bubáka, ktorého sa HUPS bál (riešenie: tieň balónov).  Pri riešení úlohy môžeme použiť *MMD/Nácvičné obdobie/písmeno B/*  *Práca so šlabikárom/str. 11, úloha .*  Žiaci najskôr môžu spoločne prečítať každý riadok rovnomerným pomalším a plynulým tempom. Potom môžu čítať iba slová, ktoré majú *b* na začiatku. Pri ďalšom čítaní si žiaci môžu zobrať farbičku podľa farby trojuholníka na začiatku riadka a súčasne značiť oblúčikmi pod slovami počet slabík v slovách.    Pri riešení úlohy môžeme použiť *MMD/Nácvičné obdobie/písmeno B/Práca so šlabikárom/str. 11, NOVÉ SLOVÁ.*  Didaktickú hru poznajú žiaci z predchádzajúcich hodín. Dôvodom zaradenia didaktickej hry je opakovanie čítania slov. V hre môžeme použiť kartičky so slovami z predchádzajúcich hodín.  Žiaci napíšu vystretou rukou vo vzduchu tvar veľkého písaného *B.*  Potom predpíšeme na tabuľu slabiky a vetu podľa predpisového zošita. Najskôr si žiaci nacvičia písanie v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Pri sebahodnotení sa žiaci môžu zamerať na dodržiavanie správnych rozstupov slov vo vete.  Žiaci môžu zakrúžkovať modrou farbičkou dve slabiky, ktoré sa im najviac vydarili. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *B, b***  Písanie – **veľké písané *B,* malé písané *b*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *B, b*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *B, b*  b.2) Písať správne slová a vety vytvorené z daných písmen |
| afektívny | c.3) Vyjadriť svoj vzťah k prírode |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, papier, maňuška HUPSA, kartičky so slovami napísanými po jednotlivých písmenách, obrázky znázorňujúce známe slová, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. vysvetliť, že dĺžeň môže zmeniť význam slova *(2. úroveň – porozumenie)* 2. čítať slová a vety s novým písmenom *(1. úroveň – zapamätanie)* 3. čítať slová s rovnakým slovotvorným základom *(1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. písať správne malé písané *b (1. úroveň – zapamätanie)* 6. komunikovať o pobyte v prírode *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 12, úloha 1, 2 | 10´ | HUPS môže povedať žiakom, že sa so svojimi škriatkovskými kamarátmi troška zabával a vygumoval v šlabikári v prvej úlohe písmeno *b* z každého slova. Žiaci by mu mali povedať, že to nebolo od neho pekné, lebo teraz musia písmeno dopisovať do každého slova.  Žiaci najskôr prečítajú všetky tvary písmena *B* na nápovednej tabuli. Upozorníme ich na tvar malého tlačeného *b*, ktoré budú dopisovať do slov, a vysvetlíme im, prečo tam nemôže byť veľké *B* (nie sú to vlastné mená a uprostred slova, ktoré je napísané malými písmenami, nepíšeme veľké písmená). Žiaci samostatne dopíšu do každého modrého rámika písmeno *b*, potom spoločne prečítajú slová. HUPS sa im ospravedlní za to, že sa správal hlúpo. Môže im povedať, že už bude s prvákmi čítať a nie gumovať písmená. Slová všetci prečítajú ešte raz. Môžeme sa žiakov spýtať, či rozumejú všetkým slovám. Ak zvýši čas, žiaci môžu vymyslieť vetu s použitím slov z úlohy 1.  Pri riešení úlohy môžeme použiť *MMD/Nácvičné obdobie/písmeno B/Práca so šlabikárom/str. 12, úloha 1.*  Žiaci prečítajú obe slová. HUPS im povie, že v tejto úlohe už nič nerobil, negumoval. Žiaci zistia a vyznačia, v čom sa slová *babka* a *bábka* odlišujú (písmená *a – á* v prvej slabike slova). Vysvetlíme im, že každý rozdiel v zápise slova je veľmi dôležitý a môže spôsobiť až zmenu významu slova. Je preto dôležité, aby boli pri písaní veľmi dôslední a skontrolovali si vždy, čo napísali. Môžeme im povedať príklady na lepšie pochopenie: *Pani učiteľka kázala napísať žiakom, kto z ich príbuzných príde pozrieť na triednu besiedku. Janko chcel napísať, že privedie do školy svoju babku, ale napísal, že privedie do školy svoju bábku. Kto teda príde s Jankom do školy? Správna veta má byť:* žiaci dopovedia vetu (*Janko privedie do školy svoju babku.*). |
| 3. fixačná časť | * Precvičovanie čítania   + práca skupín na stanovištiach | 12´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 4 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami napísanými po jednotlivých písmenách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú slová. Ak nemáme slovo pre každého žiaka, môžu pracovať vo dvojiciach.  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *huby, bábika, holuby, mobil, balík, klobúk, kabelka,* *váha, koleso, hus, husle, miska, lampa, lep, lev, les, púpava, hokejka, veslo, osa, kosa, múka, mapa...*).  **Tretia skupina** pracuje v laviciach spolu s učiteľom. Žiaci čítajú slová zo šlabikára, strana 11.  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 16   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *b* v záložkách pod sebou. Žiaci prečítajú všetky tvary písmena *b* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *b*, *MMD/Nácvičné obdobie/písmeno B/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania, a žiaci opisujú pohyb pera. Potom píšu tvar malého písaného *b* vystretou rukou vo vzduchu spolu s animáciou.  Žiaci nacvičujú písanie malého písaného *b* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Písmeno obťahujú postupne viacerými farbičkami, píšu vystretou rukou. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 4. zošit, strana 16   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 16   + písanie tvarov písmena *b*do riadkov | 10´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *b,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *b*. Cieľom tejto úlohy je utvrdiť si správnu grafickú podobu malého písaného *b*. Žiakov priebežne kontrolujeme.  Žiaci obtiahnu veľký tvar písmena *b* v prvom riadku, môžu písať ceruzkou alebo farbičkami.  Upozorníme ich na šípky a bodky – správny smer a rozstupy písmen pri písaní.  Pri sebahodnotení sa žiaci môžu zamerať na správnu šírku písmena. Žiaci môžu zakrúžkovať modrou farbičkou dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia, čo nové sa na hodine dozvedelia rukou vo vzduchu napíšu tvar malého písaného *b.* |
|  | **2. hodina** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 11. |
| 2. expozičná časť | * Šlabikár, strana 12, úloha 3   + čítanie slov s rovnakým slovotvorným základom | 5´ | HUPS môže povedať, že si všimol podobnosť úlohy 3 s úlohami „v hruškách“ a „lepidlách“ na predchádzajúcich stranách. Je veľmi zvedavý, či prváci nájdu rovnakú časť všetkých slov v úlohe.  Žiaci slová najskôr spoločne prečítajú. Potom tvoria vety, ktoré nemusia byť zložené iba zo známych písmen. Spýtame sa ich, o čom všetky vety sú (*o behaní*). Do šlabikára môžu napísať ľubovoľnú vetu. Ak nepoznajú všetky písmená v písanom tvare, môžu ju napísať veľkými tlačenými písmenami a pomôcť si nápovednými obrázkami. Môžu však napísať vety, ktoré vedia celé napísať písaným písmom, napr. *Ujo* *Samo behá v lese. Beháme po lúke. Julka behala sama. Malý pes behal po poli.* |
| 3. fixačná časť | * Šlabikár, strana 12, úloha 4 a)   + čítanie krátkych viet so správnou intonáciou      * Didaktická hra *Detektív* * Šlabikár, strana 12, úloha 4 b)   + orientácia v texte * Písanie, 4. zošit, strana 17   + písanie slov | 25´ | Žiakom môžeme povedať, aby opísali ilustráciu k textu, ktorý budú o chvíľu čítať. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.). Aby sa žiaci presvedčili, či ilustrácia naozaj patrí k textu, prečítajú ho. Čítajú spoločne rovnomerným pomalším a plynulým tempom. Text je určený najmä na nácvik techniky čítania. Pri opakovanom čítaní žiakov upozorníme na intonáciu zvolacích viet. Môžu sa zahrať aj na „hadíka“ pri čítaní – každý žiak prečíta jeden riadok, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Dôvodom zaradenia hry je precvičenie porozumenia obsahu jednotlivých viet a orientácie v texte. Žiakov sa môžeme spýtať: *Kto z vás je dobrý detektív a prečíta vetu, z ktorej sa dozvieme... (napr. kde sú Biba a Kubo)?* Žiaci hľadajú v texte správnu vetu. „Detektív“ povie ostatným spolužiakom, v ktorom riadku textu sa daná veta nachádza a všetci spoločne vetu prečítajú.  Žiaci prečítajú vety a určia, či boli v texte. Správne vety podčiarknu (*Biba má malé pehy. –* 3. riadok, *Pes máva labou.* – 9. riadok).  Žiaci napíšu vystretou rukou vo vzduchu tvar malého písaného *b*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov do cvičného zošita, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie. Spoločne prečítame slovo *MODRÁ* napísané na farbičke. Žiaci vyfarbia modrou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Môžeme zaradiť krátku pohybovú aktivitu spojenú s rečňovankou.  Podobne pokračujeme v dolnom bloku slov na strane. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správnej výšky písmena *b* v slovách.  Žiaci môžu zakrúžkovať modrou farbičkou v každom riadku slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu individuálne povedať, čo sa im podľa nich na hodine vydarilo a v čom sa chcú zlepšiť. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *B, b***  Písanie – **veľké písané *B,* malé písané *b*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda, etická výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *B, b*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *B, b*  b.2) Písať správne slová a vety vytvorené z daných písmen |
| afektívny | c.3) Rozprávať o tom, čo pomáha pri prekonávaní strachu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, kartičky s písmenami k hre *Domček*, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať zvolaciu vetu so správnou intonáciou *(1. úroveň – zapamätanie)* 2. tvoriť vety podľa zadania *(3. úroveň – aplikácia)* 3. doplniť správne vetu podľa textu *(3. úroveň – aplikácia)* 4. písať tlačené tvary písmen *B, b (1. úroveň – zapamätanie)* 5. odpísať vety napísané písaným písmom *(1. úroveň – zapamätanie)* 6. dopísať vety k obrázku *(3. úroveň – aplikácia)* 7. rozprávať o tom, čo mu pomáha pri prekonávaní strachu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Didaktická hra *Tichá*   + opakovanie čítania slov | 5´ | Didaktickú hru poznajú žiaci z predchádzajúcich hodín. Dôvodom jej zaradenia je opakovanie čítania slov a opakovanie pojmov *slovo* a *veta*.  Použijeme kartičky so slovami z minulých hodín. Napr. ak ukážeme žiakom slovo *bábika*, môžeme sa spýtať: *Je to hračka?* Žiaci kývaním hlavy odpovedia *áno*. Potom slovo spoločne prečítajú. Ak ukážeme žiakom slovo *belasá*, môžeme sa spýtať: *Počujeme toto slovo vo vete Obloha je modrá?* Žiaci kývaním hlavy odpovedia *nie*. |
| 3. expozičná časť | * Šlabikár, strana 13, úloha 5   + čítanie krátkeho príbehu   + nácvik intonácie zvolacích viet   + čítanie s porozumením | 15´ | HUPS môže povedať žiakom, že sa kedysi bál blesku a myslel si, že keď bude mať psíka, nebude sa báť, bude smelý a namiesto neho sa bude báť jeho psík. Žiakov sa spýta, či sa aj oni niekedy báli blesku. V krátkom riadenom rozhovore sa so žiakmi porozprávame o tom, ako treba prekonávať strach z búrky a kedy sú blesky nebezpečné.  Žiakom prečítame text, aby počuli správnu intonáciu čítania zvolacích viet (*Jój, bubák! Má aj laby!*). Zvolacie vety opakujú žiaci spoločne, aby si nacvičili ich správnu intonáciu. Potom spoločne čítajú text pomalším a plynulým tempom. Pri opakovanom čítaní môžu čítať dvojice alebo skupinky žiakov, tiež môžeme zaradiť čítanie niektorých viet šeptom.  Po prečítaní textu žiakov rozdelíme na dve skupiny.  **Prvá skupina** samostatne podčiarkne a spočíta počet slov *HUPS* a *smelý*.  **Druhá skupina** bude pracovať s ilustráciou – spoločne sa porozprávame o tom, čoho sa HUPS bojí. Do vety dopíšu riešenie (*bleskov*). Prácu skupín vymeníme.  Žiakov pochválime za samostatnú prácu.  Pri riešení úlohy môžeme použiť *MMD/Nácvičné obdobie/písmeno B/Práca so šlabikárom/str. 13, úloha 5.* |
| 4. fixačná časť | * Šlabikár, strana 13, písanie tlačených písmen      * Didaktická hra *Drep – skok (Klamaná)* * Písanie, strana 19   + zábavná úloha      * + odpísanie viet napísaných písaným písmom | 20´ | Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno B/Pracovný list písmeno B, Pracovný list písmeno b.*  Pri riešení úlohy môžeme použiť *MMD/Nácvičné obdobie/písmeno B/Práca so šlabikárom/tlačené b, B.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Dôvodom zaradenia hry je opakovanie slov, ktoré boli alebo neboli v texte, a zmena činnosti.  Môžeme vybrať žiaka, ktorý bude hovoriť slová z textu a iné. Pri skákaní a drepoch bude ostatných žiakov mýliť – klamať, aby boli pri hre pozornejší. Kto sa pomýli, vypadáva z hry.  Najskôr zadáme žiakom riešiť poslednú úlohu, pretože im ju musíme vysvetliť. Potom budú samostatne odpisovať vety v hornej časti strany individuálnym tempom.  HUPS môže povedať žiakom, že má vo svojej krajine kamarátku, ktorá spravila pre svoju bábiku náhrdelník, ale ho slabo uviazala a koráliky s písmenami sa vyvliekli. Bol veľmi podobný tomu, čo majú prváci v zošite. HUPS poprosí prvákov, aby mu ukázali, ako sa to skladá, aby mohol svoju kamarátku prekvapiť a opraviť jej náhrdelník.  Žiaci by mali sami prísť na to, že obtiahnutím čiary so začiatkom pri šípke, „navlečú“ koráliky s písmenami v správnom poradí.  Písmená opíšu tlačeným i písaným písmom podobne ako na strane 18.  Žiaci najskôr spoločne prečítajú vety, potom ich samostatne odpíšu. Po odpísaní vety potichu prečítajú a skontrolujú ich správnosť. |
| 5. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu spoločne prečítať ešte raz vety napísané písaným písmom. |
|  | **2. hodina** |  |  |
| 1. úvodná časť | * Didaktická hra *Tichá* | 3´ | Dôvodom zaradenia hry je opakovanie čítania známych slov. Žiakom ukazujeme postupne slová napísané na kartičkách, žiaci slovo potichu prečítajú a kývaním hlavy odpovedia na otázku (napr. na kartičke je slovo *mobil,* žiakov sa môžeme spýtať: *Je to druh telefónu?* Žiaci odpovedia kývaním hlavy *áno* – nepovedia nahlas žiadne slovo, preto názov hry *Tichá*). |
| 2. expozičná časť | * Pracovný zošit, strana 19, čítanie o zvieratách      * Pracovný zošit, strana 19, úloha 1      * Pracovný zošit, strana 19, úloha 2, 3 | 15´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *B*. Žiaci sa pokúsia samostatne prečítať názov zvieraťa, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o bobrovi.    Žiakov sa môžeme spýtať, či vedia, aké zadanie má úloha 1. Predpokladáme, že to budú vedieť a určia aj rôzne zvuky zvonov, ktoré vedia napísať, napr. *BIM, BAM, BOM*. Slová môžu napísať aj na tabuľu.  Potom žiaci pracujú samostatne.  Pri riešení úloh 2 a 3 môžeme žiakov opäť rozdeliť na dve skupiny.  Vysvetlíme im zadania oboch úloh.  **Prvá skupina** bude samostatne riešiť úlohu 2.  **Druhá skupina** bude samostatne riešiť úlohu 3.  Po určenom čase si prácu vymenia.  Žiakov priebežne kontrolujeme a chválime za samostatnú prácu. |
| 3. fixačná časť | * Didaktická hra *Domček*        * Pracovný zošit, strana 19, úloha 4      * Pracovný zošit, strana 16, úloha 5 | 25´ | Didaktickú hru žiaci poznajú z predchádzajúcich hodín. Dôvodom jej zaradenia je precvičiť skladanie slov zo známych písmen. Žiaci pracujú samostatne. Ich úlohou je najskôr vyriešiť matematický príklad, a tak vytriediť „správne kartičky“. Tie potom otočia na opačnú stranu a z písmen zložia slovo. Ak sa im slovo nedá zložiť, znamená to, že spravili chybu v počítaní príkladov. Zložené slová prečítajú. Žiakov chválime za samostatnú prácu.  Žiaci najskôr opíšu HUPSOVI, čo vidia na obrázku. Potom sa pokúsia sformulovať zadanie úlohy bez toho, aby sme im niečo naznačili. Mali by prísť na to, že budú dokončovať vety podľa obrázka.  Úlohu žiaci riešia spoločne, vety píšu aj na tabuľu.  Úlohu žiaci vypracujú samostatne.  Pri sebahodnotení sa žiaci môžu zamerať na správne vyznačenia a napísanie slov v tretej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o bobrovi. |